(\**προς ανάρτηση στην ιστοσελίδα του ΥΠΑΑΤ: τα παρακάτω δεδομένα δύναται να δημοσιοποιούνται, να συλλέγονται και να χρησιμοποιούνται με την συγκατάθεση των ως άνω χρηστών, σε κάθε περαιτέρω διαδικασία με τις αρμόδιες υπηρεσίες, με την επιφύλαξη του Ν. 2472/1997 (με τις τροποποιήσεις του Ν. 3625/2007) και Ν. 3471/2006 για την προστασία δεδομένων προσωπικού χαρακτήρα, όπως κάθε φορά ισχύει.*)

|  |  |  |  |  |  |  |
| --- | --- | --- | --- | --- | --- | --- |
| **1.** | **Αιτούμενο\***  **Φυτοπροστατευτικό Προϊόν** | **α/α** | **Εμπορικό όνομα** | **Δραστική/ες ουσία/ες** | **ΑΑΔΑ**  **(αν υφίσταται)** | **PPPAMS (αποδεικτικό)** |
| 1 | NEOFLAN 600 WG | Benfluralin | 70071/25.02.2014 |  |
|  |  |  |  |  |

(\**προστίθενται όσες γραμμές είναι απαραίτητο*)

|  |  |  |
| --- | --- | --- |
| **2.** | **Πεδίο εφαρμογής\*:** | Βαμβάκι, Μηδική, Μαρούλι, Καλλιέργειες νεαρών φύλλων (συμπεριλαμβανομένων ειδών κράμβης) |

(\*αναφέρεται και τυχόν συγκεκριμένο στάδιο της παραγωγής ή συγκεκριμένο σύστημα παραγωγής όπως βιολογική γεωργία, για το οποίο αιτείται η χρήση)

|  |  |  |
| --- | --- | --- |
| **3.** | **Στόχος:** | Προσπαρτικά-Προφυτρωτικά με ενσωμάτωση για τον έλεγχο των ζιζανίων:  Βλήτα (*Amaranthus* sp. – AMASS, *Amaranthus retroflexus* - AMARE), Λουβουδιά (*Chenopodium album* - CHEAL), Μουχρίτσα (*Echinochloa crus-galli* - ECHCG), Σετάρια (*Setaria* sp. - SETSS), Αγριοπιπεριά (*Polygonum persicaria* - POLPE), Αγριοτοματιά (*Solanum nigrum* - SOLNI), Αλεπονουρά (*Alopecurus myosuroides* - ALOMY), Αιματόχορτο (*Digitaria* sp. - DIGSS), Στριγγλόχορτο (*Atriplex patula* - ATXPA), Αναρριχώμενο πολύγωνο (*Bilderdykia convolvulus* - POLCO), Βερόνικα (*Veronica* sp. - VERSS), Αντράκλα (*Portulaca oleracea* - POROL) και Ήρα πολύανθη (*Lolium multiflorum* - LOLMU) |

(\*αναφέρεται και τυχόν συγκεκριμένο στάδιο ανάπτυξης, για το οποίο αιτείται η χρήση)

|  |  |  |  |
| --- | --- | --- | --- |
| **4.** | **Χρονικό διάστημα για το οποίο αιτείται η παρέκκλιση:** | **Έναρξη** | **Λήξη** |
| *15/01/2025* | *15/05/2025* |
|  | Αιτιολόγηση σε περίπτωση απρόβλεπτου κινδύνου\*: |  | |

*(\*υποχρεωτικό για αιτήσεις με χρονικό διάστημα μικρότερο των δύο μηνών μεταξύ αιτούμενης ημερομηνία έναρξης και πρωτοκόλλου κατάθεσης της αίτησης*)

|  |  |  |
| --- | --- | --- |
| **5.** | **Βασική αιτιολόγηση του κινδύνου\*:** | |
|  | **Περιπτώσεις** | **Αιτιολόγηση** |
| 1) | Απουσία εγκεκριμένων φ.π. και μη χημικών μεθόδων αντιμετώπισης για την αιτούμενη χρήση | Το Neoflan 600 WG, περιέχει τη δ.ο. benfluralin, ένα ζιζανιοκτόνο που ελέγχει ζιζάνια (π.χ. βλήτο, αναρριχώμενο πολύγωνο, βερόνικα, αγριοσπανάκι), τα οποία δεν μπορούν να αντιμετωπιστούν αποτελεσματικά από τα εγκεκριμένα σκευάσματα μόνο μίας ή δύο δ.ο. Πρόκειται ουσιαστικά για «εχθρούς» που «δεν μπορούν να αντιμετωπιστούν με άλλα εύλογα μέσα», όπως αναφέρεται στο άρθρο 53 του Καν. 1107/2009 της Ε.Ε. Η απουσία αποτελεσματικών εγκεκριμένων σκευασμάτων αποδεικνύεται από το γεγονός ότι οι Ελληνικές Αρχές αδειοδοτούν κατά παρέκκλιση μεταφυτρωτικά ζιζανιοκτόνα (pyrithiobac-sodium, trifloxysulfuron) για την αντιμετώπιση των ζιζανίων στο βαμβάκι, τονίζοντας τη σημασία της αποτελεσματικής προσπαρτικής – προφυτρωτικής ζιζανιοκτονίας, η αποτυχία της οποίας θα οδηγήσει στην αναγκαστική εφαρμογή μεταφυτρωτικών ζιζανιοκτόνων.  Πέραν των γνωστών ζιζανίων που υπήρχαν στα βαμβακοχώραφα, μετά τις καταστροφικές πλημύρες, ζιζάνια όπως το βλήτο, η αντράκλα, το αναρριχώμενο πολύγωνο, η νεραγριάδα κλπ, έχουν γίνει εκ νέου σοβαρό πρόβλημα για την καλλιέργεια. Εκτός από τα «νέα» ζιζάνια της καλλιέργειας επιπλέον πρόβλημα είναι και η πρωτόγνωρη πυκνότητα όλων των ζιζανίων, στην οποία ακόμα και τα εγκεκριμένα και αποτελεσματικά σκευάσματα δεν μπορούν να τα καταπολεμήσουν όπως παλιότερα.  **ΤΟ NEOFLAN 600 WG (δ.ο. benfluralin), ως προσπαρτικό ζιζανιοκτόνο, δρα στα πρώτα στάδια ανάπτυξης, κατά τη βλάστηση των σπόρων και συνεισφέρει σημαντικά στη διαχείριση των πληθυσμών των ζιζανίων μειώνοντας την πίεση της προσβολής.**  Όσον αφορά τις καλλιέργειες μηδικής, μαρουλιού και νεαρών φύλλων, για αρκετά από τα ζιζάνια τα οποία ελέγχει αποτελεσματικά το benfluralin, δεν υπάρχουν εγκεκριμένα ζιζανιοκτόνα. Συγκεκριμένα, στη μηδική, στο μαρούλι και στα νεαρά φύλλα δεν υπάρχουν εγκεκριμένα ζιζανιοκτόνα για τα παρακάτω ζιζάνια:   * **Μηδική: Αναριχώμενο πολύγωνο ή αγριοφασουλιά (*Bilderdykia convolvulus) και Στριγγλόχορτο ή αγριοσπανάκι (Atriplex patula)*** * **Μαρούλι: Νεραγριάδα ή αιμοτοχορτο (*Digitaria* sp.), *Στριγγλόχορτο ή αγριοσπανάκι* (*Atriplex patula).*** * **Baby leaf crops: Μουχρίτσα (*Echinochloa crus-galli), Αλεπονουρά (Alopecurus myosuroides)*, Νεραγριάδα (*Digitaria* sp.), Ήρα (*Lolium multiflorum), Στριγγλόχορτο ή αγριοσπανάκι (Atriplex patula), Αναριχώμενο πολύγωνο (Bilderdykia convolvulus).***   *\*\*\*\** Ιδιαίτερα για την καλλιέργεια των νεαρών φύλλων δεν υπάρχει εγκεκριμένο χημικό σκεύασμα, καθώς η μόνη εγκεκριμένη για κάποια ζιζάνια δραστική ουσία είναι το πελαργονικό οξύ, το οποίο δεν έχει διάρκεια και σύμφωνα με την έγκρισή του προσφέρει μέτρια αποτελεσματικότητα.  Λαμβάνοντας υπόψη τη δυσκολία αντιμετώπισης των πλατύφυλλων και αγρωστωδών ζιζανίων που αναφέρθηκαν με μη χημικά μέσα και τη δυσκολία διαχείρισης της πίεσης των ζιζανίων με τα εγκεκριμένα ζιζανιoκτόνα, **τα ζιζάνια αυτά μπορούν να θεωρηθούν «εχθροί» που «δεν μπορούν να αντιμετωπιστούν με άλλα εύλογα μέσα»**, όπως αναφέρεται στο άρθρο 53 του Καν. 1107/2009. Η μη έγκριση του Neoflan 600 WG θα αφήσει κενό φυτοπροστασίας σε αυτές τις καλλιέργειες, καθώς οι παραγωγοί βασίζονται σε μεγάλο βαθμό στην εφαρμογή του για την αποτελεσματική διαχείριση των ζιζανίων. |
| 2) | Ανάγκη χρονικού διαστήματος προσαρμογής σε αγρονομικές ή κοινωνικές συνθήκες από την κατάργηση μιας ευρέως διαδεδομένης χρήσης στο παρελθόν.\*\* | H δ.ο. benfluralin είναι εγκεκριμένη στην Ελλάδα πάνω από 25 χρόνια και έχει αποτελέσει σημείο αναφοράς στην αντιμετώπιση των ζιζανίων. Σκευάσματα με τη δ.ο. benfluralin συμμετέχουν σε όλα τα προγράμματα φυτοπροστασίας. Ιδιαίτερα στο βαμβάκι όπου η τακτική της ενσωμάτωσης είναι ευρέως διαδεδομένη, η απόσυρση της δ.ο. benfluralin δημιουργεί κενό στη φυτοπροστασία και πιθανά ερωτήματα στους παραγωγούς αλλά και στους γεωπόνους. Άλλα και στις υπόλοιπες αιτούμενες χρήσεις, το benfluralin, εκτός του ότι ήταν έως την προηγούμενη καλλιεργητική περίοδο το μόνο εγκεκριμένο ζιζανιοκτόνο για τις χρήσεις που αναφέρθηκαν προηγουμένως, συγκαταλέγεται από τους παραγωγούς στα βασικά «εργαλεία» ζιζανιοκτονίας στις καλλιέργειες μηδικής, μαρουλιού και νεαρών φύλλων εδώ και αρκετά χρόνια. Είναι βέβαιο ότι η κατ’ εξαίρεση έγκριση θα βοηθήσει να αρθούν τα αδιέξοδα που έχουν δημιουργηθεί και να καταρτιστούν μεθοδικότερα τα νέα προγράμματα για την αντιμετώπιση των ζιζανίων.  Ιδιαίτερα τη φετινή χρονιά μετά τις καταστροφικές πλημύρες είναι προτιμότερο ο Έλληνας παραγωγός να μην έχει να αντιμετωπίσει και άλλα στοιχεία αιφνιδιασμού και προβληματισμού. |
| 3.1) | Η πιθανότητα ανάπτυξης ανθεκτικότητας βάσει του τρόπου δράσης των ήδη εγκεκριμένων φπ | Για πολλά από τα ζιζάνια του φάσματος δράσης του Neoflan 600 WG, χωρίς την εφαρμογή της δ.ο. benfluralin δεν είναι εφικτή η διαχείριση της ανάπτυξης ανθεκτικότητας.  Η δ.ο. benfluralin ανήκει στη χημική ομάδα Δινιτροτριφλουραλίνες και δρα ως παρεμποδιστής του πολυμερισμού της τουμπουλίνης (ομάδα 3 κατά HRAC/WSSA). Στην καλλιέργεια του βαμβακιού οι εναλλακτικοί μηχανισμοί δράσης κατά HRAC/WSSA των εγκεκριμένων σκευασμάτων για τα ζιζάνια που περιλαμβάνονται στο φάσμα δράσης του Neoflan 600 WG κυμαίνονται από έναν έως τέσσερεις στην ιδανικότερη περίπτωση.   * Συγκεκριμένα, για τον έλεγχο όλων των ειδών του γένους ***Amaranthus* sp.** (είδη βλητών) εγκεκριμένα σκευάσματα με εναλλακτικό μηχανισμό δράσης κατά HRAC/WSSA είναι μόνο ζιζανιοκτόνα που περιέχουν τη δ.ο. fluometuron (ομάδα 5 κατά HRAC/WSSA). * Για τον έλεγχο του είδους ***Polygonum persicaria***(αγριοπιπεριά) είναι εγκεκριμένα σκευάσματα μόνο δύο εναλλακτικών τρόπων δράσεως από το Neoflan 600 WG (ομάδες 5 και 12 κατά HRAC/WSSA). * Για τον έλεγχο όλων των ειδών του γένους ***Setaria* sp.** είναι εγκεκριμένα σκευάσματα μόνο τριών εναλλακτικών τρόπων δράσεως (ομάδες 1, 5 και 13(+15) κατά HRAC/WSSA). * Για τον έλεγχο των ζιζανίων ***Chenopodium album***, ***Echinochloa crus-galli***, ***Solanum nigrum*** είναι εγκεκριμένα σκευάσματα 4 ενναλακτικών δράσεων (ομάδες 1, 5, 12 και 13(+15) κατά HRAC/WSSA).   Εκτός των ειδών ζιζανίων που αναφέρθηκαν, τα σκευάσματα της δ.ο. ουσίας benfluralin έχουν εγκριθεί στην Ελλάδα για τον έλεγχο ζιζανίων που στη νέα κατάσταση μετά τις καταστροφικές πλημύρες, μπορεί να αποτελέσουν σημαντικό πρόβλημα στις εκτάσεις βαμβακιού. Για τα ζιζάνια αυτά, οι εναλλακτικοί μηχανισμοί δράσης των εγκεκριμένων δ.ο. από αυτόν της δ.ο. benfluralin κατά HRAC/WSSA κυμαίνονται από μηδέν έως δύο στην ιδανικότερη περίπτωση.   * Για το είδος ***Bilderdykia convolvulus*** και είδη του γένους ***Veronica* sp.** δεν υπάρχει εγκεκριμένο σκεύασμα με εναλλακτικό μηχανισμό δράσης κατά HRAC/WSSA. * Για τα είδη ***Alopecurus myosuroides***, ***Artiplex patula***και ***Lolium multiflorum*** είναι εγκεκριμένα σκευάσματα μόνο ενός εναλλακτικού τρόπου δράσεως από της δ.ο. benfluralin (ομάδες 1 ή 12 κατά HRAC/WSSA). * Για τα είδη του γένους ***Digitaria* sp.** είναι εγκεκριμένα σκευάσματα μόνο δύο εναλλακτικών τρόπων δράσεως από της δ.ο. benfluralin (ομάδες 1 και 13(+15) κατά HRAC/WSSA).   Για αρκετά από τα είδη ζιζανίων στα οποία διαθέτει έγκριση και ελέγχει αποτελεσματικά το Neoflan 600 WG διαθέτουν έγκριση και σκευάσματα της δ.ο. pendimethalin. Οι δ.ο. benfluralin και pendimethalin κατατάσσονται στην ομάδα 3 κατά HRAC/WSSA, ωστόσο παρουσιάζουν διαφορετικές ιδιότητες στην χημική τους σύσταση και στον τρόπο δράσης τους σύμφωνα με τη βιβλιογραφία.   * To pendimethalin ανήκει στην υποομάδα δινιτροαλκυλοανιλίνες έχοντας υποκαταστάστη στη θέση 4 του φαινυλικού δακτυλίου κάποια αλκυλομάδα (-R), ενώ η δ.ο. benfluralin ανήκει στην υποομάδα δινιτροτριφλουραλίνες έχοντας υποκαταστάτη – CF3. Όπως είναι γνωστό (Γεωργική Φαρμακολογία, Β. Ν. Ζιώγας & Α. Ν. Μαρκόγλου) το είδος του υποκατάστατη διαφοροποιεί τη ζιζανιοκτόνο δράση του μορίου. Αναφέρεται χαρακτηριστικά ότι η υποομάδα που ανήκει το benfluralin είναι πιο δραστική (CF3>R>SO2). Επίσης οι δύο δ.ο. (benfluralin, pendimethalin) διαφοροποιούνται ως προς την πτητικότητα και την φωτοευαισθησία.   **\*\*\*Benfluralin- Pendimethalin:** Από τα παραπάνω εξηγείται και ο διαφορετικός τρόπος δράσης με το pendimethalin να αναστέλλει την αύξηση και την ανάπτυξη των ριζών και το benfluralin να παρεμποδίζει τη βλάστηση των σπόρων. Λαμβάνοντας υπόψη τις παραπάνω πληροφορίες, αποδεικνύεται πως οι δύο χημικές ομάδες είναι απαραίτητες για τη διαχείριση της ανθεκτικότητας, καθώς παρουσιάζουν διαφορές ως προς τις ιδιότητες τους, τον τρόπο δράσης τους στην αναστολή σχηματισμού των μικροσωληνίσκων, αλλά και το στάδιο ανάπτυξης των ζιζανίων στο οποίο επιδρούν.  Λαμβάνοντας υπόψη όσα αναφέρθηκαν, γίνεται αντιληπτή η αναγκαιότητα της προσπαρτικής εφαρμογής του Neoflan 600 WG για την αποτελεσματική διαχείριση της ανάπτυξης της ανθεκτικότητας των ζιζανίων στις εγκεκριμένες δ.ο. στην καλλιέργεια του βαμβακιού.  Στις καλλιέργειες μηδικής, μαρουλιού και νεαρών φύλλων το benfluralin διέθετε έγκριση σε ζιζάνια για τα οποία δεν υπάρχει άλλο εγκεκριμένο ζιζανιοκτόνο. Ωστόσο και για άλλα ζιζάνια για τα οποία ήταν εγκεκριμένη η δ.ο. benfluralin, χωρίς αυτήν δεν είναι εφικτή η διαχείριση της ανάπτυξης ανθεκτικότητας.  Η δ.ο. benfluralin που όπως αναφέρθηκε, ανήκει στη χημική ομάδα Δινιτροτριφλουραλίνες και δρα ως παρεμποδιστής του πολυμερισμού της τουμπουλίνης (ομάδα 3 κατά HRAC/WSSA). Στην καλλιέργεια της μηδικής οι μηχανισμοί δράσης κατά HRAC/WSSA των εγκεκριμένων δ.ο. για τα ζιζάνια που περιλαμβάνονται στο φάσμα δράσης κυμαίνονται από μηδέν έως τρεις στην ιδανικότερη περίπτωση.   * Συγκεκριμένα, για τον έλεγχο του ***Alopecurus myosuroides*** διαθέτουν έγκριση δ.ο. μόνο των ομάδων 5 (metribuzin) και 1 (propaquizafop, quizalofop-p-ethyl, clethodim) κατά HRAC/WSSA. * Για όλα τα είδη του γένους ***Digitaria* sp.** είναι εγκεκριμένο μόνο ένα σκεύασμα της δ.ο. pyridate (ομάδα 6 κατά HRAC/WSSA). * Για τα είδη ***Amaranthus reptoflexus*** και ***Chenopodium album*** οι εγκεκριμένες δ.ο. ανήκουν μόνο στις τρεις ομάδες 2, 5, 6 κατά HRAC/WSSA. * Για είδη του γένους ***Veronica* sp.** είναι εγκεκριμένο μόνο ένα σκεύασμα της δ.ο. metribuzin (ομάδα 5 κατά HRAC/WSSA). * Για το είδος ***Echinochloa crus-galli***είναι εγκεκριμένες δ.ο. που ανήκουν μόνο στις τρεις ομάδες 1, 5, 6 κατά HRAC/WSSA. * Για το είδος ***Polygonum persicaria*** δεν υπάρχει εγκεκριμένο σκεύασμα, αλλά υπάρχει εγκεκριμένο για είδη του γένους ***Polygonum* sp.** σκεύασμα της αγνώστου μηχανισμού δράσεως δ.ο. pelargonic acid, η οποία όπως αναφέρεται και στην έγκριση του σχετικού σκευάσματος έχει μέτρια αποτελεσματικότητα εναντίον των ζιζανίων-στόχων. * Για τον έλεγχο της αντράκλας (***Portulaca oleracea***) διαθέτουν έγκριση η δ.ο. μέτριας αποτελεσματικότητας pelargonic acid και οι δύο δ.ο. metribuzin (ομάδα 5 κατά HRAC/WSSA) και bentazone (ομάδα 6 κατά HRAC/WSSA). * Τέλος, για το είδος ***Lolium multiflorum*** δεν υπάρχει εγκεκριμένο σκεύασμα, αλλά υπάρχουν εγκεκριμένα για είδη του γένους ***Lolium* sp.** σκευάσματα δ.ο. μόνο των ομάδων 5 (metribuzin) και 1 (propaquizafop, quizalofop-p-ethyl, clethodim).   Στην καλλιέργεια του μαρουλιού η διαχείριση της ανθεκτικότητας είναι ακόμα δυσκολότερη. Εκτός της απουσίας εγκεκριμένων δ.ο. για ορισμένα από τα ζιζάνια στα οποία διέθετε έγκριση το benfluralin, οι εγκεκριμένες δ.ο. για τον έλεγχο των υπόλοιπων ειδών κατατάσσονται στην καλύτερη περίπτωση το πολύ σε δύο ομάδες κατά HRAC/WSSA.   * Για τον έλεγχο των ***Alopecurus myosuroides***, ***Echinochloa crus-galli***και ***Lolium multiflorum*** διαθέτουν έγκριση δ.ο. μόνο των ομάδων 3 και 1 κατά HRAC/WSSA. * Για τα είδη ***Amaranthus reptoflexus***, ***Chenopodium album***, ***Portulaca oleracea*** και ***Polygonum persicaria*** είναι εγκεκριμένες δ.ο. της ομάδας 3 κατά HRAC/WSSA και η μέτριας αποτελεσματικότητας αγνώστου μηχανισμού δράσεως δ.ο. pelargonic acid. * Για το είδος ***Bilderdykia convolvulus*** είναι εγκεκριμένη μόνο η δ.ο. pendimethalin. * Για είδη του γένους ***Veronica* sp.** είναι εγκεκριμένα σκευάσματα των δ.ο. pendimethalin και propyzamide.   Οι δ.ο. benfluralin, pendimethalin και propyzamide κατατάσσονται στην ομάδα 3 κατά HRAC/WSSA, ωστόσο παρουσιάζουν διαφορετικές ιδιότητες στην χημική τους σύσταση και στον τρόπο δράσης τους σύμφωνα με τη βιβλιογραφία. Εκτός των διαφορετικών ιδιοτήτων με τη δ.ο. pendimethalin, το benflularin παρουσιάζει σημεντικές διαφορές και με τη δ.ο. propyzamide. Συγκεκριμένα, τo propyzamide ανήκει στα βενζαμίδια και o τρόπος δράσης στην αναστολή σχηματισμού των μικροσωληνίσκων διαφέρει από των δινιτροανιλινών (benfluralin, pendimethalin). Επίσης, το propyzamide διαφέρει σημαντικά με το benfluralin ως προς την επίδραση στο φύτρωμα των σπόρων, καθώς τα βενζαμίδια δεν αναστέλλουν τη βλάστηση των σπόρων, αλλά παρεμποδίζουν μόνο την αύξηση των νεαρών φυτών.  Όσον αφορά την καλλιέργεια των νεαρών φύλλων η δ.ο. benfluralin μέχρι την προηγούμενη καλλιεργητική περίοδο ήταν το μόνο εγκεκριμένο συνθετικό ζιζανιοκτόνο, καθώς η μόνη εγκεκριμένη δ.ο. για τον έλεγχο μόνο ορισμένων ζιζανίων από όσων συμπεριλαμβάνονται στο φάσμα δράσης του benfluralin, είναι το πελαργονικό οξύ. Η δυνατότητα χρήσης και των δύο σκευασμάτων για τη διαχείριση της ανθεκτικότητας είναι απαραίτητη.  Πέραν της ήδη διαπιστωμένης ανθεκτικότητας σε δ.ο. που ανήκουν στις ομάδες 1 και 5 κατά HRAC/WSSA (βλέπε [www.weedscience.org](http://www.weedscience.org)) πρέπει να συνυπολογιστεί η συνεχώς αυξανόμενη επικινδυνότητα ανάπτυξης και σε πολλά άλλα ζιζάνια. Η διαθεσιμότητα ζιζανιοκτόνων τουλάχιστον τεσσάρων διαφορετικών μηχανισμών δράσεως, αλλά και διαφορετικού σταδίου εφαρμογής είναι απαραίτητη για να μπορέσουν οι παραγωγοί να αποφύγουν την ανάπτυξη της ανθεκτικότητας. Ακόμα και την προηγούμενη καλλιεργητική περίοδο, που οι παραγωγοί είχαν στη διάθεση τους το Neoflan 600 WG, οι δ.ο. των εγκεκριμένων σκευασμάτων δεν ανήκαν σε περισσότερες από τρεις εναλλακτικές ομάδες κατά HRAC για τον έλεγχο πολλών ζιζανίων. Οι Αρχές πρέπει να λάβουν όλα τα μέτρα ώστε οι δ.ο. να «προστατευτούν» από την ανθεκτικότητα.  Ιδιαίτερα φέτος, εξαιτίας των καταστροφικών πλημυρών, εκτός από την αυξημένη πυκνότητα των ζιζανίων και των «νέων» ειδών στα βαμβακοχώραφα, είναι βέβαιο ότι έχουν μεταφερθεί και σπόροι ζιζανίων όπου μεταφέρουν και το ιστορικό ανθεκτικότητας από τον τόπο αφετηρίας τους.  Είναι χρήσιμο έως ότου ισορροπήσει ξανά η κατάσταση στις περιοχές που επλήγησαν να έχουν οι παραγωγοί όλα τα εργαλεία φυτοπροστασίας για την αντιμετώπισης αυτής της νέας κατάστασης. |
| 3.2) | Κάθε τεκμηριωμένη περίπτωση ανεπτυγμένης ανθεκτικότητας στα εγκεκριμένα φπ\*\*\* |
| 5.1) | Ανάγκη κάλυψης μιας καλλιέργειας σε διαφορετικό βλαστικό στάδιο από αυτό που δύνανται να καλύψουν τα εγκεκριμένα φπ | Το Neoflan 600 WG εφαρμόζεται προσπαρτικά και προφυτρωτικά της καλλιέργειας και ενσωματώνεται. Είναι το μόνο ενσωματωμένο ζιζανιοκτόνο όπου η σπορά μπορεί να πραγματοποιηθεί μέχρι και έξι (6) εβδομάδες από την εφαρμογή. Δίνεται έτσι στον παραγωγό ευελιξία χειρισμών και προσαρμογή στις καιρικές συνθήκες.  Στην καλλιέργεια του βαμβακιού τα μόνα εγκεκριμένα προσπαρτικά ζιζανιοκτόνα είναι σκευάσματα των δ.ο. pendimethalin και fluometuron. Ενώ και τα δύο ζιζανιοκτόνα εφαρμόζονται προσπαρτικά, δεν διαθέτουν την ευελιξία εφαρμογής του Neoflan 600 WG, το οποίο μπορεί να χρησιμοποιηθεί έως και 6 εβδομάδες πριν την σπορά. Επίσης, όπως έχει ήδη αναλυθεί σε προηγούμενη παράγραφο, το benfluralin, λόγω της διαφοράς στον τρόπο δράσης, παρουσιάζει την καλύτερη προφυτρωτική αναστολή της βλάστησης των σπόρων των ζιζανίων, εμποδίζοντας αποτελεσματικά την αρχική ανάπτυξη τους.  Για την καλλιέργεια της μηδικής το μόνο εγκεκριμένο ζιζανιοκτόνο για προφυτρωτική εφαρμογή είναι σκεύασμα με τη δ.ο. metribuzin, το οποίο εφαρμόζεται χωρίς ενσωμάτωση μόνο προφυτρωτικά και όχι προσπαρτικά. Το benfluralin είναι το μόνο ζιζανιοκτόνο που μπορεί να εφαρμοστεί προσπαρτικά της καλλιέργειας έως και έξι εβδομάδες πριν την εφαρμογή, διευκολύνοντας τον παραγωγό να προσαρμόσει την εφαρμογή του ανάλογα των καιρικών συνθηκών. Επιπρόσθετα, οι δύο δραστικές ουσίες benfluralin και metribuzin διαθέτουν διαφορετικό τρόπο δράσης. Το benfluralin αναστέλλει το σχηματισμό των μικροσωληνίσκων (ομάδα 3 κατά HRAC/WSSA) εμποδίζοντας τη βλάστηση των σπόρων των ζιζανίων. Το metribuzin αναστέλλει το φωτοσύστημα II (ομάδα 5 κάτα HRAC/WSSA), παρεμποδίζοντας τη φωτοσύνθεση στα ζιζάνια που έχουν αναπτυχθεί.  Στην καλλιέργεια του μαρουλιού τα μόνα εγκεκριμένα προσπαρτικά ζιζανιοκτόνα είναι σκευάσματα των δ.ο. pendimethalin και propyzamide. Ενώ και τα δύο ζιζανιοκτόνα εφαρμόζονται προσπαρτικά, δεν διαθέτουν την ευελιξία εφαρμογής του benfluaralin, το οποίο μπορεί να χρησιμοποιηθεί έως και 6 εβδομάδες πριν την σπορά. Επίσης, όπως έχει ήδη αναλυθεί σε προηγούμενη παράγραφο, το benfluralin, λόγω της διαφοράς στον τρόπο δράσης, παρουσιάζει την καλύτερη προφυτρωτική αναστολή της βλάστησης των σπόρων των ζιζανίων, εμποδίζοντας αποτελεσματικά την αρχική ανάπτυξη τους.  Όσον αφορά την καλλιέργεια των νεαρών φύλλων το benfluralin είναι το μόνο εγκεκριμένο συνθετικό ζιζανιοκτόνο, μαζί με το βιολογικό σκεύασμα πελαργονικού οξέος. Η προσπαρτική εφαρμογή του σε αυτές τις καλλιέργειες είναι πλέον απαραίτητη για τη διαχείριση των ζιζανίων.  Η ευελιξία που παρουσιάζει η προσπαρτική εφαρμογή του Neoflan 600 WG το καθιστά ένα από τα πιο σημαντικά «εργαλεία» των παραγωγών για τον έλεγχο των ζιζανίων στις αιτούμενες καλλιέργειες. Με την εφαρμογή του Neoflan 600 WG αντιμετωπίζονται τα ζιζάνια σε στάδιο ανάπτυξης τους και σε στάδιο ανάπτυξης της καλλιέργειας, που δεν υπάρχει άλλο διαθέσιμο μέσο αντιμετώπισης τους.  Επίσης, η ευελιξία που παρέχει στον παραγωγό το Neoflan 600 WG έχει μεγάλη σημασία στη διαχείριση της ανθεκτικότητας των ζιζανίων. Οι καιρικές συνθήκες μπορεί να μην επιτρέψουν στους παραγωγούς την προσπαρτική-προφυτρωτική εφαρμογή ζιζανιοκτόνου, μειώνοντας σημαντικά ή ακόμα και μηδενίζοντας τους διαθέσιμους τρόπους δράσης των εγκεκριμένων δ.ο. Έχοντας τη δυνατότητα να εφαρμόσουν το Neoflan 600 WG έως 6 εβδομάδες πριν την σπορά, οι παραγωγοί μπορούν να προσαρμοστούν στις εδαφοκλιματικές συνθήκες και να εφαρμόσουν αποτελεσματικά προσπαρτική ζιζανιοκτονία. |
| 5.2) | Ανάγκη αντιμετώπισης εχθρού, ασθένειας, ζιζανίου σε διαφορετικό στάδιο ανάπτυξής του από αυτό που δύνανται να καλύψουν τα εγκεκριμένα φπ |

(\**επιλέγονται οι περιπτώσεις που ανταποκρίνονται στην αίτηση, οι υπόλοιπες να διαγραφούν*

*\*\* με παράθεση οικονομικών στοιχείων και στοιχείων αντικτύπου*

*\*\*\* σύμφωνα με διεθνείς και εθνικές βάσεις δεδομένων και καταγραφών, όπως HRAC,IRAC, FRAC, Γάλανθος)*

|  |  |  |  |
| --- | --- | --- | --- |
| **6.** | **Περιορισμός της αιτούμενης χρήσης\*:** | | |
|  | 1. **Στις Περιφερειακές Ενότητες:** | **α/α** | **Π.Ε.** |
|  | **ΤΡΙΚΑΛΩΝ** |
|  | ΦΘΙΩΤΙΔΑΣ, ΒΟΙΩΤΙΑΣ, ΑΤΤΙΚΗΣ, ΕΥΒΟΙΑΣ, ΗΛΕΙΑΣ, ΑΧΑΪΑΣ, ΑΙΤΩΛ/ΝΙΑΣ, ΠΡΕΒΕΖΑΣ, ΑΡΤΑΣ, ΘΕΣΠΡΩΤΙΑΣ, ΣΕΡΡΩΝ, ΚΙΛΚΙΣ, ΘΕΣΣΑΛΟΝΙΚΗΣ, ΧΑΛΚΙΔΙΚΗΣ, ΠΕΛΛΑΣ, ΦΛΩΡΙΝΑΣ, ΚΟΖΑΝΗΣ, ΚΑΣΤΟΡΙΑΣ, ΗΜΑΘΙΑΣ, ΚΑΒΑΛΑΣ, ΔΡΑΜΑΣ, ΞΑΝΘΗΣ, ΡΟΔΟΠΗΣ, ΕΒΡΟΥ, ΛΑΡΙΣΑΣ, ΚΑΡΔΙΤΣΑΣ, ΜΑΓΝΗΣΙΑΣ |
| 1. **Στα νομικά ή φυσικά πρόσωπα:** | **α/α** | **Επωνυμία ή Ονομ/πώνυμο κατά περίπτωση** |
|  |  |
|  |  |

(\**συμπληρώνεται μόνο η μια περίπτωση, η άλλη να διαγραφεί, μπορούν να προστεθούν όσες γραμμές είναι απαραίτητο*)